Vyhlásenie predkladateľa

	Návrh zákona sa predkladá s rozpormi s Generálnou prokuratúrou Slovenskej republiky a občianskym združením LEGIS TELUM, ktoré uplatnilo hromadnú pripomienku.
Generálna prokuratúra Slovenskej republiky nesúhlasí s navrhovaným obmedzením skladovania zbraní uvedených v § 5 ods. 1 písm. f) (bod 16 návrhu) a s povinnými psychologickými vyšetreniami. Občianske združenie LEGIS TELUM nesúhlasí s navrhovanými obmedzeniami nadobúdania a držby zbrane z dôvodu zásahu do vlastníckeho práva. Tiež nesúhlasí s obligatórnosťou psychologického vyšetrenia a so skrátením platnosti zbrojného preukazu. 
	Ministerstvo vnútra Slovenskej republiky nesúhlasí s tvrdením, že navrhované obmedzenia sú zásahom do vlastníckych práv, pretože upravený návrh nezasahuje do už nadobudnutých vlastníckych práv a nový spôsob uskladnenia zbraní určitej kategórie nepovažujeme za obmedzenie vlastníckeho práva z hľadiska jeho obsahu. Psychologické vyšetrenie a skrátenie platnosti zbrojného preukazu  má za cieľ znížiť riziko zneužitia legálne držania zbraní.